Collocalia

***Collocalia*** é un xénero de aves da subclase das neornites, infraclase dos neognatos (clado dos cipselomorfos), orde dos apodiformes, familia dos apódidos, e tribo dos colocaliinos, coñecidas como salanganas.

## Taxonomía 
### Descrición 
O xénero foi descrito en 1840 polo zoólogo inglés, especializado en ornitoloxía, George Robert Gray, na páxina 8 da súa obra *A list of the genera of birds, with an indication of the typical species of each genus, compiled from various sources*.

### Etimoloxía 
O nome *Collocalia* está formado polos elementos do latín científico *collo-* e *-calia*, ambos os dous tirados do grego antigo. O primeiro é unha adaptación do grego κολλo-, derivado de κόλλα *kólla*, "goma", "cola" (de pegar), e o segundo de καλιά *kaliá*, "niño". 
 
### Especies 
Até hai poucos anos moitos autores recoñecían as seguintes catro especies no xénero:
* *Collocalia dodgei* Richmond, 1905 
* *Collocalia esculenta* (Linnaeus, 1758) 
* *Collocalia linchi* Horsfield & Moore, 1854 
* *Collocalia troglodytes* G. R. Gray, 1845

Porén, esta clasificación está moi cuestionada por moitos autores.

Por exemplo, a Animal Diversity Web só considera tres especies, as mesmas que o Sistema Integrado de Información Taxonómica (ITIS)., este engadindo numerosas subespecies:
* ***Collocalia*** G. R. Gray, 1840
** *Collocalia esculenta* (Linnaeus, 1758)
** *Collocalia linchi* Horsfield & Moore, 1854
** *Collocalia troglodytes* G. R. Gray, 1845

En 1970 R. K. Brooke estudou a división das salanganas, baseada esencialmente na capacidade de ecolocalización. As especies de *Aerodramus* posúen esta capacidade, e Brooks suxiriu que as especies de *Collocalia* non. Pero en 2004 demostrouse claramente que a especie *Collocalia troglodytes* (a salangana anana) ten a capacidade de ecolocalización. Polo tanto, esta propiedade perdeu a súa destacada importancia para distinguir entre os xéneros *Aerodramus* e *Collocalia*. Un grupo de investigación dirixido por Henri Thomassen suxeriu en 2005 que a ecolocalización da salangana anana foi causada por evolución converxente. Aínda que a monofilia de *Aerodramus* e *Collocalia* tamén se utilizou nestes estudos, os autores consideraron que todas as salanganas deberían reunirse nun só xénero, xa que agora non hai unha característica externa clara para discriminalas.

Finalmente o, Congreso Ornitolóxico Internacional (IOC), organización cuxas decisións seguen a maioría dos ornitólogos, establece na actualidade (2019) a seguinte clasificación do xénero, incluíndo once especies, coas subespecies que se indican:

## Distribución 
As especies deste xénero habitan no sueste asiático e na Melanesia.

## Rexitro fósil 
Un fragmento fósil do mioceno temperán do xacemento de Riversleigh, en Australia foi descrito como *Collocalia buday*. Ademais encontrouse unha ulna dereita no río Manuherikia en Otago, Nova Zelandia, que data do mioceno temperán ao medio, hai de 19 a 16 millóns de anos, e que probabelmente pertenza a *Aerodramus*.

## Galería de imaxes 

Glossy Swiftlet ( Collocalia esculenta).jpg|*Collocalia esculenta*
Glossy Swiftlet Nesting (13890437625).jpg|*Collocalia esculenta* no niño
Ridgetop swiftlet (Collocalia isonota bagobo) in Bukidnon, Mindanao, Philippines.jpg 02.jpg|*Collocalia isonota*
Ridgetop swiftlet (Collocalia isonota bagobo) nesting in Bukidnon, Mindanao, Philippines 02.jpg|*Collocalia isonota* no niño
Cave Swiftlet - Carita - West Java, Indonesia.jpg|*Collocalia linchi*
Cave Swiftlet (Collocalia linchi) 1.jpg|*Collocalia linchi* en voo

## Notas 
## Véxase tamén 
### Bibliografía 
* Chantler, Phil & Gerald Driessens (2000): *A Guide to the Swifts and Tree Swifts of the World*. Mountfield: Pica Press. ISBN 1-8734-0383-6.
* Dickinson, E. C. & Remsen Jr., J. V. (2013): *The Howard and Moore Complete Checklist of the Birds of the World. Volume 1 Non-passerines*, 4th Edition. Eastbourne, U.K.: Aves Press. ISBN 978-0-9568-6112-2.
* Hoyo, Josep del; Andrew Elliott, Jordi Sargatal & Nigel J. Collar (1999): *Handbook of the Birds of the World, Vol. 5: Barn Owls to Hummingbirds*. Barcelona, España: Lynx Edicions. ISBN 978-84-8733-425-2.
* Mayr, Ernst & Jared M. Diamond (2001): *The Birds of Northern Melanesia*. Oxford, UK: Oxford University Press. ISBN  978-0-1951-4170-2.  
* Rheindt, F. E., *et. al*. (2017): "Speciation in Indo-Pacific swiftlets (Aves: Apodidae): integrating molecular and phenotypic data for a new provisional taxonomy of the *Collocalia esculenta* complex. *Zootaxa* **4250** (5): 401-433. (Resume).

### Outros artigos 
* Apodiformes
* Apódidos
* *Collocaliini*

### Ligazíons externas 
* *Collocalia*. Clasification. na ADW.
* *Collocalia*, G. R. Gray 1840 na EOL.
* *Collocalia* Gray 1840  en Fossilworks.